ગઈ કાલે કિંગ્સ ઇલેવન પંજાબ અને ચેન્નાઇ સુપર કિંગ્સ વચ્ચે મેચ રમાઈ. જેમાં પંજાબે ચેન્નાઇને 4 રનથી હરાવ્યું. છેલ્લા બોલમાં ધોનીએ છક્કો ચોક્કસ માર્યો પરંતુ તેઓ ચેન્નાઇને જીતાડી શક્યા નહીં. આ પહેલા ચેન્નાઇ સુપર કિંગ્સ કેપ્ટન મહેન્દ્ર સિંહ ધોનીએ ટોસ જીતીને પહેલા બોલિંગ કરવાનો નિર્ણય લીધો. ચેન્નાઇ મેચમાં ખાલી એક જ બદલાવ સાથે ઉતરી. તેમને ટીમમાં સુરેશ રૈનાને બદલે મુરલી વિજયને ટીમમાં જગ્યા આપી. પરંતુ તેઓ કોઈ ખાસ કમાલ કરી શક્યા નહીં. પંજાબ ટીમે બે બદલાવ કર્યા. તેમને માર્ક્સ સ્ટોઈનિસ ન બદલે ક્રિસ ગેલ અને અક્ષર પટેલને બદલે બલ્વીન્દર સરન ને ટીમમાં જગ્યા આપી. ગેલે પોતાની પહેલી જ મેચમાં શાનદાર ઇંનિંગ રમી જેને કારણે પંજાબ 20 ઓવરમાં 197 રન બનાવી શકી. ચેન્નાઇને જીતવા માટે 20 ઓવરમાં 198 રન જરૂરી હતા. પરંતુ ચેન્નાઇ 20 ઓવરમાં 5 વિકેટ ગુમાવીને 193 રન બનાવી શકી.